 ****

**Утвърдил:**

**Д-Р ЛОЗАНА ВАСИЛЕВА**

**ПРЕДСЕДАТЕЛ НА**

**КОМИТЕТА ЗА НАБЛЮДЕНИЕ**

**НА ПРСР 2014-2020**

**ПРОТОКОЛ**

**ОТ ПРОВЕДЕНА ПИСМЕНА ПРОЦЕДУРА**

**НА КОМИТЕТА ПО НАБЛЮДЕНИЕ НА ПРСР 2014-2020 г.**

**в периода 13 – 16.04.2021 г.**

**ФАКТОЛОГИЯ:**

Предвид Закона за изменение и допълнение на Закона за мерките и действията по време на извънредното положение и за преодоляване на последиците, приет от 44-то Народно събрание на 6 ноември 2020 г., публикуван в Държавен вестник брой 98 на 17.11.2020 г. и удължената епидемична обстановка в страната, Управляващият орган (УО) на Програмата за развитие на селските райони 2014-2020 г. (ПРСР 2014-2020 г.) счете, че свикването на присъствено заседание на Комитета за наблюдение на ПРСР 2014-2020 г. на този етап от развитието на епидемията е необосновано. Поради това, в периода **13-16.04.2021 г.** се проведе писмена съгласувателна процедура на Комитета за наблюдение на ПРСР 2014-2020 г. за разглеждане и одобрение на:

Предложение на Управляващия орган на ПРСР 2014-2020 г. за допълнение към 11-то изменение и допълнение на Програмата за развитие на селските райони 2014-2020 г. и даване на мандат на Управляващия орган да го представи на Европейската комисия и да договори окончателните промени, а именно:

* предложение на УО на ПРСР 2014-2020 г. за промяна в текста на мярка 2 „Консултантски услуги, услуги по управление на стопанство и услуги по заместване в стопанство“, съгласно Приложение 1.

Одобрение на писмената процедура е получено от–г-жа Весела Данева – Министерство на финансите, отразено в „Справка за отразяване на становищата от участниците в работата на КН на ПРСР“ в Приложение 2.

 На основание горното и в съответствие с чл. 22, ал. 3 от Вътрешните правила за работа на КН на ПРСР 2014-2020 г., като резултат от проведената писмена процедура Комитетът за наблюдение на ПРСР 2014-2020 г. взе следното **РЕШЕНИЕ:**

**Комитетът за наблюдение на ПРСР 2014-2020 г. одобрява предложението на УО за допълнение към 11 изменение на Програмата за развитие на селските райони 2014-2020 г. и дава мандат на Управляващия орган на ПРСР 2014-2020 г. да го представи на Европейската комисия и да договори окончателния вариант на промените в текста на мярка 2 „Консултантски услуги, услуги по управление на стопанство и услуги по заместване в стопанство“ , съгласно Приложение 1.**

Приложение 1.

**Предложение за изменение на мярка 2 „Консултантски услуги, услуги по управление на стопанство и услуги по заместване в стопанство“**

Управляващият орган на ПРСР предлага промяна в текста на мярка 2 „Консултантски услуги, услуги по управление на стопанство и услуги по заместване в стопанство“ във връзка с планираните приеми на проектни предложения по подмярка 6.1 „Стартова помощ за млади земеделски стопани“ и подмярка 6.3 „Стартова помощ за малки стопанства“ от мярка 6 „Развитие на стопанства и предприятия“ през настоящата 2021 година в съответствие с одобрената от Комитета за наблюдение на ПРСР 2014-2020 г. Индикативна годишна работна програма.

1. Във връзка с актуализираната таблица за изчисляване на стандартен производствен обем на земеделските стопанства за целите на Стратегическия план за развитие на земеделието и селските райони в периода 2021-2027 година (в изпълнение на Регламент (ЕС) 2015/220 от 03 февруари 2015 г. за установяване на типологията на Общността за земеделските стопанства), която следва да бъде приложена и за приемите по отделните мерки/подмерки от ПРСР 2014-2020 година, предвидени за 2021 година, е необходимо да бъде осигурена легална възможност за изменение на Наредба № 13 от 19.05.2015 г. за прилагане на подмярка 2.1. „Помощ за осигуряване на консултантски услуги" по мярка 2 „Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 – 2020 г. и Наредба № 7 от 5 май 2016 г. за прилагане на подмярка 2.1.2. „Консултантски услуги за малки земеделски стопанства" по мярка 2 „Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 - 2020 г.

Съгласно § 12, ал. 4, т. 1 от Преходните и заключителни разпоредби на Закона за подпомагане на земеделските производители: „*Министърът на земеделието, храните и горите може да определи в наредбата по чл. 9а, т. 3 условия и ред за предоставяне и плащане на помощта в производствата по ал. 1 при промяна в Програмата за развитие на селските райони за периода 2014 - 2020 г.“.*

В тази връзка, в Раздел 8.2.2.7 „Друга важна информация, необходима за по-доброто разбиране и прилагане на мярката“ към мярка 2 „Консултантски услуги, услуги по управление на стопанство и услуги по заместване в стопанство“ се предлага да бъде включен следният текст: **„Условията, въз основа на които се предоставят консултантски услуги по мярката, са в съответствие с актуалните данни по отношение на стандартната продукция на национално ниво, одобрени от министъра на земеделието, храните и горите“.**

2. Утвърдената индикативна годишна работна програма за 2021 г. предвижда в периода септември – ноември да се проведе трети прием на проектни предложения по подмярка 6.1 „Стартова помощ за млади земеделски стопанства“ с бюджет в размер на 24,6 млн. евро.

В рамките на подмярка 2.1.1 „Консултантски услуги за земеделски и горски стопани“ от ПРСР 2014-2020 година, наред с всички консултантски пакети е предвиден и консултантски пакет А2Б, който предоставя възможност за консултации на млади фермери, вкл. изготвяне на безплатни бизнес планове и съдействие при подготовка на изискуеми документи и подаване на проектните предложения по подмярка 6.1 „Стартова помощ за млади земеделски стопанства“, както и последващо отчитане и подаване на заявки за плащане по одобрените проекти чрез системата ИСУН2020.

Националната служба за съвети в земеделието е избрана да предоставя консултиране на кандидатите по подмярката чрез процедурата на вътрешно изключване, т.е. направено е изключение от общото правило във връзка с подадени проектни предложения по подмярка 6.1 „Стартова помощ за млади земеделски стопани“ преди 2021 г.

Предвид планирания прием по подмярка 6.1 за настоящата 2021 година, Управляващият орган на ПРСР 2014-2020 г. има желание да осигури възможност за продължаване на досегашната практика за предоставяне на консултации по подмярка 2.1.1 само в частта „*Консултантски пакет А2Б*“ от страна на Национална служба за съвети в земеделието (НССЗ).

В тази връзка, предложението е за включване на текст в раздел 8.2.2.3.1.4 „Бенефициери“ към подмярка 2.1.1 „Консултантски услуги за земеделски и горски стопани“, който гласи: „**С цел подкрепа за младите земеделски стопани по подмярка 6.1. за консултантски пакет А2Б ще се приложи процедурата на вътрешно изключване. Националната служба за съвети в земеделието е определена да предоставя консултиране на кандидатите по подмярка 6.1. чрез процедурата на вътрешно изключване**“.

Мотивите за това предложение са:

* Изграден капацитет, наличие на експертиза и добре развита териториална структура на НССЗ, осигуряващи адекватни консултации и изготвяне на проектни предложения за млади фермери и малки стопанства;
* Натрупан опит при изготвянето на бизнес планове и подготовката на документи по подмярка 6.1 - изготвени 2 240 бизнес плана на млади фермери от страна на НССЗ от общо 4 323 подадени проектни предложения по подмярка 6.1 до момента.
* Необходимост от навременно координиране на процеса по предварителни консултации с оглед на успешната подготовка на проектни предложения, като част от пакет А2Б, с оглед провеждане на успешен прием на проектни предложения през есента на 2021 година;
* Извършен анализ за нагласата за кандидатстване по подмярка 6.1 сред фермерските кръгове, обслужвани от НССЗ, съгласно който приблизително 1 600 млади фермери имат желание да кандидатстват по подмярката със съдействието на НССЗ при изготвяне на проектните предложения, които следва да бъдат съобразени с новите условия по ПРСР 2014-2020 година;
* Очаквания и нагласа сред потенциалните кандидати за продължаване на практиката за осигуряване на безплатно изготвяне на проекти за млади фермери, които разполагат с ограничен финансов ресурс, от страна на НССЗ.
* Естеството на подготовка на проектните предложения и разработването на бизнес планове по подмярка 6.1 изисква предварително координиране на процеси по засяване, засаждане в рамките на следващата стопанска година във връзка с предвижданите увеличения на размера на стопанствата на кандидатите/бенефициентите, които следва да бъдат консултирани навреме от страна на предоставящия услуга съгласно консултантски пакет А2Б.

|  |  |  |  |
| --- | --- | --- | --- |
| **№** | **Част от ПРСР, в която се прави предложение за промяна** | **Настоящ текст на мярка 2 в ПРСР 2014-2020 г.** | **Предложение за нов текст в мярка 2 от ПРСР 2014-2020 г.** |
| 1. | **8.2.2.7 Друга важна информация, необходима за по-доброто разбиране и прилагане на мярката** |  | Условията, въз основа на които се предоставят консултантски услуги по мярката, са в съответствие с актуалните данни по отношение на стандартната продукция на национално ниво |
| 2. | **8.2.2.3.1.4 Бенефициери** | Бенефициентите по подмярката се избират чрез покани за отправяне на предложения. Процедурата за подбор се регламентира от правото за обществените поръчки и е отворена както за публични, така и за частни организации. Тя е обективна и изключва кандидати с конфликт на интереси. За участие в подбора консултантските организации трябва да представят съдържание на всеки пакет консултантски услуги,  който ще предоставят. До приключване на първата тръжна процедура и с цел подкрепа за младите земеделски стопани по първия прием на заявления по подмярка 6.1. за консултантски пакет А2Б ще се приложи процедурата на вътрешно изключване. Националната служба за съвети в земеделието е определена да предоставя консултиране на кандидатите по подмярка 6.1. чрез процедурата на вътрешно изключване. | Бенефициентите по подмярката се избират чрез покани за отправяне на предложения. Процедурата за подбор се регламентира от правото за обществените поръчки и е отворена както за публични, така и за частни организации. Тя е обективна и изключва кандидати с конфликт на интереси. За участие в подбора консултантските организации трябва да представят съдържание на всеки пакет консултантски услуги,  който ще предоставят. С цел подкрепа за младите земеделски стопани по подмярка 6.1. за консултантски пакет А2Б ще се приложи процедурата на вътрешно изключване. Националната служба за съвети в земеделието е определена да предоставя консултиране на кандидатите по подмярка 6.1. чрез процедурата на вътрешно изключване. |
| 3. | **8.2.2.3.1.7 Принципи при определяне на критериите за подбор** | За първоначалното предоставяне на пакет А2Б се определя НССЗ. | За предоставяне на пакет А2Б се определя НССЗ. |
| 4. | **8.2.2.3.1.10 Методология за изчисляване на размера или процента на подпомагане, когато е уместно** | Неприложимо, с изключение на първоначалното предоставяне на пакет А2Б на кандидатите по подмярка 6.1. от НССЗ за пакет А2Б. | Неприложимо, с изключение на предоставяне на пакет А2Б на кандидатите по подмярка 6.1. от НССЗ за пакет А2Б. |

**Приложение № 2.**

Справка за отразяване на становищата от участниците в работата на КН на ПРСР 2014.2020 г. по писмената неприсъствена процедура, състояла се в периода

13-16.04.2021 г.

|  |  |  |
| --- | --- | --- |
| Изпратено от | Становище, коментар, препоръка | Отразяване на становището |
| **Паолина Киркова – гл. експерт, д-я ДПРС, МФ от името на г-жа Весела Данева – титуляр с право на глас в КН на ПРСР** | Дирекция „Държавни помощи и реален сектор“ на МФ съгласува без бележки от своя компетентност предложението на УО за промяна на текста на мярка 2 „ Консултантски услуги, услуги по управление на стопанство, услуги по заместване в стопанство“, съгласно Приложение 1, доколкото подпомагането по мярката е извън обхвата на общите правила в областта на държавните помощи. В тази връзка, подкрепяме проекта на Решение за одобряване на предложението на УО за допълнение към 11- то изменение на Програмата за развитие на селските райони 2014-2020 г. и даване на мандат да го представи на Европейската комисия и да договори окончателния вариант на текст на мярка 2 „ Консултантски услуги, услуги по управление на стопанство, услуги по заместване в стопанство“, съгласно Приложение 1. | НП |

